Panică la bordul unui Boeing 737 Max. Avionul a coborât 7.600 de metri în 5 minute. 17 pasageri au fost răniți
Un avion Korean Air a trebuit să se întoarcă din drum și să aterizeze de urgență din cauza unei probleme la sistemul de presurizare. Aeronava Boeing plecase spre Taiwan, dar la aproximativ jumătate de oră de la decolare, când era deasupra unei insule, piloții au coborât brusc 7.600 de metri în doar cinci minute, potrivit datelor de la FlightRadar24. Autoritățile sud coreene spun că 17 persoane au primit îngrijiri medicale după incident.